CELEX: 62018TN0008
Language: fi
Date: 2018-01-11 00:00:00
Title: Asia T-8/18: Kanne 11.1.2018 – easyJet Airline v. komissio

12.3.2018   
            
            
               FI
            
            
               Euroopan unionin virallinen lehti
            
            
               C 94/29
            
         Kanne 11.1.2018 – easyJet Airline v. komissio
   (Asia T-8/18)
   (2018/C 094/39)
   Oikeudenkäyntikieli: englanti
   
      Asianosaiset
   
   
      Kantaja: easyJet Airline Co. Ltd (Luton, Yhdistynyt kuningaskunta) (edustajat: P. Willis, solicitor, ja asianajaja E. Bourtzalas)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan komission päätöksen (EU) 2017/1861 (1) kokonaisuudessaan tai ainakin siltä osin kuin se koskee kantajalle myönnettyä sääntöjenvastaiseksi väitettyä valtiontukea
            
         
               —
            
            
               velvoittamaan Euroopan komission korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vetoaa kanteensa tueksi kuuteen kanneperusteeseen.
   
               1)
            
            
               Ensimmäinen kanneperuste, jossa väitetään, että riidanalaista päätöstä rasittaa ilmeinen tosiseikkojen arviointia koskeva virhe ja oikeudellinen virhe johtopäätöksessä, jonka mukaan lentoaseman pitäjät toimivat pelkästään Sardinian alueen ”välittäjinä” siten, että niiden kantajalle tarjoamaan rahoitukseen käytettiin valtion varoja ja että valtio oli vastuussa tästä rahoituksesta.
            
         
               2)
            
            
               Toinen kanneperuste, jossa väitetään, että riidanalaista päätöstä rasittaa ilmeinen tosiseikkojen arviointia koskeva virhe ja oikeudellinen virhe johtopäätöksessä, jonka mukaan kantaja sai perusteetonta etua lentoaseman pitäjien kantajalle tarjoamasta rahoituksesta, ja erityisesti, että komissio on soveltanut markkinataloustoimijaperiaatetta virheellisesti.
            
         
               3)
            
            
               Kolmas kanneperuste jossa väitetään, että riidanalaista päätöstä rasittaa ilmeinen tosiseikkojen arviointia koskeva virhe ja oikeudellinen virhe johtopäätöksessä, jonka mukaan asianomaisten lentoyhtiöiden rahoitus vääristää tai uhkaa vääristää kilpailua ja vaikuttaa jäsenvaltioiden väliseen kauppaan.
            
         
               4)
            
            
               Neljäs kanneperuste, jossa väitetään, että riidanalaista päätöstä rasittaa ilmeinen tosiseikkojen arviointia koskeva virhe ja oikeudellinen virhe johtopäätöksessä, jonka mukaan väitettyä tukea, jota komissio on katsonut annetun kantajalle, ei voitu todeta sisämarkkinoille soveltuvaksi SEUT 107 artiklan 3 kohdassa vahvistettujen poikkeuksien nojalla.
            
         
               5)
            
            
               Viides kanneperuste, jossa väitetään, että riidanalaista päätöstä rasittaa ilmeinen tosiseikkojen arviointia koskeva virhe ja oikeudellinen virhe, koska komissio on loukannut luottamuksensuojan periaatetta, vaikka kantajalla on ollut perusteltu luottamus siihen, etteivät sen ja lentoaseman pitäjien väliset järjestelyt olleet valtiontukea.
            
         
               6)
            
            
               Kuudes kanneperuste, jossa väitetään, että riidanalainen päätös on riittämättömästi perusteltu seuraavin osin: a) johtopäätös, jonka mukaan lentoaseman pitäjät toimivat pelkästään Sardinian alueen ”välittäjinä” siten, että niiden kantajalle tarjoamaan rahoitukseen käytettiin valtion varoja ja että valtio oli vastuussa tästä rahoituksesta, ja b) markkinataloustoimijaperiaatteen soveltaminen sen osoittamiseksi, että kantaja on saanut perusteetonta etua.
            
         
      (1)  Valtiontuesta SA.33983 (2013/C) (ex 2012/NN) (ex 2011/N) – Italia – korvaukset yleisiin taloudellisiin tarkoituksiin liittyvistä palveluista Sardinian lentoasemille – 29.7.2016 annettu komission päätös (EU) 2017/1861 (EUVL 2017, L 268, s. 1).